OSNOVNA ŠKOLA MIROSLAVA KRLEŽE

Č E P I N

KLASA: 112-01/23-01/03

URBROJ: 2158-133-23-2/4

Čepin, 23. veljače 2023.g.

Na temelju članka 9. Pravilnika o načinu i postupku zapošljavanja u Osnovnoj školi Miroslava Krleže, Čepin, a vezano uz raspisani natječaj od 6. listopada 2022.g. za zasnivanje radnog odnosa na radnom mjestu **učitelja/ice likovne kulture – na određeno vrijeme s polovicom radnog vremena (20 sati tjedno),** do povratka na rad učiteljice s korištenja prava na rad s polovicom radnog vremena**,** Povjerenstvo za vrednovanje kandidata objavljuje

**SADRŽAJ I NAČIN PROVJERE NA INTERVJUU, PRAVNE I DRUGE IZVORE**

**ZA PRIPREMANJE KANDIDATA ZA PROVJERU**

PRAVILA PROVJERE:

* Sukladno odredbama Pravilnika o načinu i postupku zapošljavanja u Osnovnoj školi Miroslava Krleže, Čepin, obavit će se provjera znanja i sposobnosti kandidata.
* Provjera se sastoji **od jednog dijela**, usmene provjere kandidata - razgovora (intervjua) kandidata s Povjerenstvom.
* Kandidati su obvezni pristupiti provjeri znanja i sposobnosti.
* Ako kandidat ne pristupi provjeri znanja i sposobnosti, smatra se da je povukao prijavu na natječaj.
* Kandidat/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije provjere - intervjua identitet kandidata/kinje.
* Provjeri - intervjuu ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.
* Nakon utvrđivanja identiteta kandidata, Povjerenstvo će započeti s provjerom – intervjuom.
* Provjera sadrži 10 pitanja.
* Za vrijeme provjere - intervjua nije dozvoljeno:
* Koristiti se bilo kakvom literaturom odnosno bilješkama,
* Koristiti mobitel ili druga komunikacijska sredstva,
* Napuštati prostoriju u kojoj se provjera - intervju odvija.

Ukoliko kandidat postupi suprotno pravilima, bit će udaljen s provjere (intervjua), a njegov rezultat Povjerenstvo neće priznati niti ocijeniti.

Nakon obavljenog intervjua, Povjerenstvo utvrđuje rezultat za svakog kandidata koji je pristupio provjeri - intervjuu. Smatra se da je kandidat zadovoljio na provjeri znanja ako je na provjeri ostvario najmanje 50 % bodova od ukupnog broja bodova (10 mogućih) svih članova Povjerenstva.

Poziv kandidatima na provjeru putem razgovora (intervjua), čije su prijave pravovremene i potpune, Povjerenstvo će objaviti na mrežnoj stranici Osnovne škole Miroslava Krleže, Čepin, [www.os-mkrleze-cepin.skole.hr](http://www.os-mkrleze-cepin.skole.hr)

Pravni i drugi izvori za pripremanje kandidata za testiranje su:

1. Zakon o odgoju i obrazovanju u osnovnoj i srednjoj školi („Narodne novine“, broj 87/08., 86/09, 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20., 151/22.),
2. Pravilnik o načinu, postupcima i elementima vrednovanja učenika u osnovnoj i srednjoj školi („Narodne novine“, broj 112/10.) i Pravilnik o izmjenama i dopunama Pravilnika o načinu, postupcima elementima vrednovanja učenika u osnovnoj i srednjoj školi („Narodne novine“, broj 82/19.),
3. Pravilnik o kriterijima za izricanje pedagoških mjera („Narodne novine“, broj 94/15. i 3/17.)
4. Kurikulum nastavnog predmeta Likovna kultura za osnovne škole i likovne umjetnosti za gimnazije u RH („Narodne novine“, broj 7/2019.)

**NAPOMENA: Vrijeme provjere, datum, sat i prostorija, bit će objavljeni na mrežnoj stranici Škole** [**www.os-mkrleze-cepin.skole.hr**](http://www.os-mkrleze-cepin.skole.hr)

POVJERENSTVO ZA VREDNOVANJE KANDIDATA